09/11/2012 | Administración LocalMunicipal
Vimianzo
Convocatoria pública de axudas para o inicio do curso escolar 2012-2013

Por acordo da Xunta de Goberno Local, na sesión extraordinaria do 29/10/2012, previo ditame da Comisión Informativa de Benestar Social e Promoción da Igualdade, aprobáronse as bases e a convocatoria de axudas para o inicio do curso escolar 2012-2013: O obxecto da convocatoria é facer efectivo o principio de igualdade no exercicio do dereito á educación e o seu fin é compensar a aquelas familias que polas súas condicións económicas teñan máis dificultades para afrontar os gastos derivados do inicio do curso escolar nas seguintes etapas e ciclos educativos: segundo ciclo de educación infantil, educación primaria e secundaria obrigatoria. Polo tanto, o obxecto das presentes bases é a concesión de axudas a familias vimiancesas para a adquisición de libros de texto, material escolar, así como roupa e zapatos necesarios para os alumnos/as matriculados en centros escolares públicos durante o curso escolar 2012-2013, que cursen os estudos correspondentes as etapas e ciclos educativos antes mencionados. As axudas poderán ser solicitadas polos pais/nais ou titores das/os alumnas/os que reúnan os seguintes requisitos: a) Todos os membros da unidade familiar deben estar empadroados no Concello de Vimianzo dende o 1 de xaneiro de 2012. b) As/os alumnas/os para as/os que se solicita as axudas deben convivir nesa unidade familiar, c) As/os alumnas/os para as/os que se solicita as axudas deben estar cursando estudios nas etapas e ciclos educativos seguintes: segundo ciclo de educación infantil, educación primaria e educación secundaria obrigatoria, estando matriculados nun centro público para o curso 2012-2013. d) Non superar os ingresos económicos fixados no baremo destas bases (expresado no punto 3º referente ós criterios de valoración). e) Non ser debedor/a da Facenda Municipal, Autonómica e/ou Estatal, así como da Seguridade Social. f) Non ter pendente de xustificación ningunha subvención concedida polo Concello de Vimianzo. g) Non estar en ningún dos supostos de prohibición para a percepción de subvencións que se establece no artigo 13 da Lei Xeral de Subvencións; lei 38/2003 de 17 de Novembro. As axudas concedidas para o mesmo fin, por outra administración son compatibles coa que agora concede o Concello de Vimianzo, sempre e cando a contía total das axudas non supere o importe total gastado polo alumno para este fin. As/os beneficiarias/os terán as seguintes obrigas ante o Concello de Vimianzo: a) Cumprir a actividade obxecto da subvención, é dicir, realizar o gasto en libros, material escolar, e roupa ou zapatos para o inicio do curso no que se acredite a matriculación; o gasto pode estar realizado xa, ou pode realizarse con posterioridade á convocatoria das axudas. b) Someterse ás actividades de control realizadas por parte do Concello para comprobar a veracidade dos actos consignados na documentación presentada, así como o cumprimento dos requisitos para a percepción da axuda e colaborar co Concello en ditas actuacións c) Comunicar ante o Concello calquera modificación nas circunstancias esixidas para a concesión da axuda Para proceder á adxudicación das axudas aplicarase o seguinte baremo: a) Concederase unha axuda por alumno/a, dos seguintes importes segundo tramo de ingresos ( entendemos renda bruta familiar): 1) Renda per cápita familiar igual ou inferior ao 75% do IPREM (Indicador Público de Renda de Efectos Múltiples). Neste caso subvencionarase con 100€ para cada alumno/a beneficiario/a 2) Renda per cápita familiar superior ao 75% e menor ou igual ao 100% do IPREM (Indicador Público de Renda de Efectos Múltiples). Neste caso subvencionarase con 80€ para cada alumno/a beneficiario/a 3) Renda per cápita familiar superior ao 100% do IPREM e menor ou igual ao 150% do IPREM: neste caso subvencionarase con 60€ para cada alumno/a beneficiario/a. A contía anual do IPREM para o ano 2012 é de 6.390,13 € (para 12 meses) segundo a Lei 39/2010, de 22 de decembro, de Orzamentos Xerais do Estado para o ano 2011 (Disposición adicional decimooitava)(BOE nº 311 do 23/12/2010). No suposto de que unha vez efectuada a avaliación das solicitudes se supere o límite máximo da subvención (14.000 €), non se otourgarán aquelas axudas, a aqueles alumnos/as cuxas rendas sexan máis elevadas, ata o límite do crédito máximo establecido. Enténdese por renda per cápita familiar a suma da renda familiar bruta dividida entre o número de membros da unidade familiar computables. Para os efectos do cálculo da renda per cápita, computarán por dous os membros da unidade familiar cunha discapacidade igual ou superior ao 33% ou os que estean valorados como dependentes en calquera dos graos establecidos segundo a Lei 39/2006, de 14 de decembro, de Promoción da autonomía persoal e atención a persoas en situación de dependencia. Nesta convocatoria terase en conta o último exercicio fiscal para os efectos de determinar a renda per cápita familiar dos solicitantes. A efectos destas axudas, considérase unidade familiar a formada polo pai, nai, titor/a ou persoa encargada da garda e protección da/o menor, así como o resto de persoas da familia que convivan no domicilio familiar. Tamén serán considerados membros da unidade familiar a estes efectos, os que aínda que non teñan relación de parentesco, convivan no domicilio familiar e estén vinculados con algún dos membros da familia por razón de tutela e acollemento, nos termos da lexislación civil aplicable, tamén se considerará que conviven coa familia, aqueles ascendentes e descendentes ou tutelados ou acollidos segundo o indicado sempre e cando dependan económicamente dalgún dos membros da familia que estén ingresados en centros especializados; nestrs supostos deberá presentarse documentación acreditativa de tales situacións. Tamén se considerará como membros da unidade familiar ás parellas do pai, nai, titor/a do alumno, sempre que convivan no domicilio familiar. A estes efectos, considérase o domicilio familiar o que figura no padrón de habitantes. A concesión de ditas axudas queda condicionada á aprobación definitiva da modificación orzamentaria TC/09/2012, aprobada inicialmente en sesión extraordinaria do Pleno celebrada en data 26 de setembro de 2012 A aplicación orzamentaria á que se imputarán estas axudas é a 324.489 “Servizos complementarios de educación. Transferencias correntes”, cun crédito máximo aprobado de 14.000 €. As solicitudes formularanse mediante instancia subscrita pola persoa interesada (pai/nai/titor legal) segundo o modelo específico para elo A presentación de dita solicitude comportará a autorización ao órgano xestor para a comprobación dos datos que constan na mesma ante os organismos ou entidades correspondentes. Cada solicitude deberá ir acompañada da seguinte documentación: 1) Fotocopia compulsada do DNI de tódolos membros da unidade familiar maiores de idade 2) Fotocopia compulsada do libro de familia 3) En supostos de adopción ou acollimento, documentación compulsada acreditativa.4) Fotocopia compulsada da declaración do IRPF de todos os membros da unidade familiar 5) Certificación do nivel da renda, de ser o caso, ou autorización ao concello para que a solicite, dos membros da unidade familiar, de non ter presentado dita declaración.6) Fotocopia compulsada da factura de compra dos libros, material escolar roupa ou zapatos para o comenzo do curso escolar, de ter xa realizado o gasto, e de non ter realizado o mesmo, orzamento do que se vai proceder a mercar de concederse a axuda.7) Nos casos de discapacidade ou dependencia dalgún dos membros da unidade familiar computables, copia compulsada do certificado emitido polo organismo oficial correspondente.8) Certificado da conta bancaria, do pai/nai ou titor do alumno/a para o que se solicita a axuda.9) Declaración da percepción doutras axudas percibidas para o mesmo fin.10) Acreditación do Centro Público de Ensino, da matrícula do alumno/a no curso escolar 2012/2013 As solicitudes e a documentación requirida presentaranse no Rexistro Xeral da Casa do Concello en Vimianzo. O prazo de presentación de solicitudes permanecerá aberto 20 días naturais a contar dende o día seguinte á publicación das presentes bases no Boletín Oficial da Provincia. A presente convocatoria de axudas publicarase no Boletín Oficial da Provincia, no taboleiro de anuncios do Concello, na web municipal e mediante bandos de Alcaldía en lugares que garantan o seu coñecemento por parte das persoas interesadas. O órgano competente para a instrución do procedemento, así como para a realización de cantas actuacións estime necesarias para a determinación, coñecemento e comprobación dos datos en virtude dos que debe pronunciarse a proposta de resolución, será a Tenencia de alcaldía. O órgano instructor, á vista do expediente e do informe da Comisión Avaliadora formulará a proposta de resolución provisional, na que expresará o cumprimento dos requisitos e a relación nominal dos/as solicitantes para a concesión das axudas. Si na instrucción fosen tidos en conta outros feitos ou datos distintos dos achegados polos/as interesados/as ou si non se achega toda a documentación requirida para solicitar estas axudas, notificaráselle a estes a proposta de resolución, concedéndolles un prazo de dez días para que presenten as alegacións que estimen pertinentes e/ou a documentación requirida. Á vista das alegacións e/ou documentación presentadas, o órgano instructor formulará a proposta de resolución definitiva. De non presentarse alegacións, ou no caso de que este trámite non fose necesario con arranxo ó parágrafo anterior, a proposta de resolución provisional terá automaticamente o carácter de proposta de resolución definitiva. A Comisión Avaliadora estará composta polo Alcalde, a concelleira de Benestar Social, a Interventora, o Xefe da área económica e a Secretaria. A Comisión Avaliadora elevará a proposta de concesión ó Alcalde-Presidente a través do órgano instrutor na que se concretará individualmente para cada beneficiario/a o resultado da avaliación realizada. O órgano competente para a concesión das axudas será a Xunta de Goberno Local, previo informe da Intervención municipal. O acordo de concesión ou denegación será motivado, quedando constancia no expediente dos fundamentos da resolución que se adopte. As axudas concedidas notificaranse individualmente no prazo máximo dun mes, a contar dende a finalización do prazo de presentación de solicitudes e en todo caso antes do 31 de decembro de 2012, e publicaranse no Taboleiro de Anuncios do Concello e na web municipal. A modificación de calquera das circunstancias que se tiveran en conta para a concesión das mesmas, que deberá ser posta en coñecemento do Concello, poderá dar lugar á modificación da resolución. O pagamento destas axudas realizarase mediante transferencia bancaria a nome do pai, nai ou titor, tras a súa xustificación por medio da presentación de fotocopias compulsadas das facturas orixinais por importe a lo menos igual ao importe da subvención concedida, o prazo para presentar a xustificación da realización do gasto será de dez días naturais a partires da recepción da notificación de concesión, e sempre antes do remate do ano. En casos especiais, os cales terán que ser valorados polas profesionais do Departamento municipal de Benestar Social, o pagamento da axuda, tras a delegación escrita do beneficiario, aboaráselle ó establecemento subministrador do material para o que se solicita a axuda. Se no momento da solicitude, xa foi efectuado o gasto, entenderase a xustificación xa efectuada. Terán a consideración de casos especiais aqueles que por razón de necesidade, precariedade ou urxencia se atopen nunha situación de risco e/ou desprotección, sendo necesario nestes casos un informe da traballadora social ou da educadora familiar do Concello, co visto e prace da Concelleira de Asuntos Sociais. Se os beneficiarios das axudas, non cumprisen coas obrigas establecidas no punto segundo destas bases, terían que reintegrar a subvención percibida, ao igual que terían que reintegrar a subvención, no suposto que se producisen modificacións na súa situación durante o período de solicitude de axudas que determinasen que non cumpren os requisitos para ser beneficiarios de subvencións. No suposto de que a xustificación do gasto realizado fose inferior ao importe da subvención, o importe da axuda será o do gasto xustificado.” Vimianzo, 31 de outubro de 2012 O alcalde Manuel Antelo Pazos